Battersea Railway Bridge

Battersea Railway Bridge je železničný oblúkový most spájajúci Battersea v londýnskej časti Wandsworth a Chelsea v časti Kensington and Chelsea. Most je súčasťou linky West London Line systému London Overground, v rámci ktorej sa nachádza medzi stanicami Imperial Wharf a Clapham Junction. Hlavnými inžiniermi mosta boli William Baker a T. H. Bertram a otvorený bol 2. marca 1863. Postavený bol spoločnosťou Brassey and Ogilvie a pôvodne slúžil ako súčasť železnčnej trate West London Extension Railway. Výstavba stála 104 tisíc libier. Celková dĺžka mosta je 387 m a časť nad Temžou má dĺžku 215 m. Hlavnú časť tvorí 5 oblúkových rozpätí s dĺžkou 43,9 m. K hlavnej časti je z oboch strán Temže pripojených 6 tehlových oblúkov. Výška mosta nad Temžou je 12,1 m. V rokoch 1969 a 1992 bola mostná konštrukcia zosilňovaná. V roku 2004 bol most opravovaný. Referencie Iné projekty Commons ponúka multimediálne súbory na tému Battersea Railway Bridge Externé odkazy Battersea Railway Bridge v databáze Structurae Zdroj Cremorne Bridge, West London Extension Railway Bridge, Battersea [online]. HistoricEngland.co.uk. Dostupné online. (po anglicky)